OpenLLM-France/wikimedia huggingface dataset:
# Adolf Tobler

Adolf Tobler (Hirzel, cantó de Zúric, Suïssa, 24 de maig de 1835 – Berlín, 18 de març de 1910) va ser un lingüista i filòleg suís, originari de la Suïssa alemànica.

## Vida

Tobler va fer estudis universitaris a Zúric i a Bonn, on fou deixeble del gran romanista Friedrich Christian Diez, que l'influí decisivament, i on es feu amic de Gaston Paris, amistat que duraria tota la vida. Fou professor d'escola i d'institut a Suïssa i defensà la tesi doctoral sobre un tema de la conjugació romànica a Zúric el 1857; després, la tesi d'habilitació el 1867 a la Universitat de Berna. El 1867 fou cridat a la Universitat de Berlin, on desenvoluparia tota la seva carrera acadèmica fins a la fi. Fou rector de la Universitat el curs 1890-1891.

## Obra

Tobler fou editor de nombrosos textos del francès antic i de l'occità antic. Com a lingüista es dedicà sobretot a la sintaxi històrica. Va publicar els cinc volums dels "Vermischte Beiträge zur französischen Grammatik" entre 1886 i 1908.
Va idear alhora (tot i que de manera independent) amb Adolf Mussafia la llei que porta els seus noms, la llei Tobler-Mussafia que indica que en les llengües romàniques un pronom àton no pot iniciar una frase.
Durant la seva vida havia recollit materials lexicogràfics de cara a l'elaboració d'un diccionari del francès antic. A la seva mort, el diccionari fou finalment publicat per Erhard Lommatzsch: l'Altfranzösisches Wörterbuch (1925--). La conclusió total del diccionari no es feu fins a 2008 per Hans Helmut Christmann (11 volums).

## Obres

* Darstellung der lateinischen Conjugation und ihrer romanischen Gestaltung: Nebst einigen Bemerkungen zum provenzalischen Alexanderliede (1857)
* Gedichte von Jehan de Condet nach der casanatensischen Handschrift (1860)
* Aus der Chanson de geste von Auberi nach einer vaticanischen Handschrift (1870)
* Li dis dou vrai aniel. Die Parabel von dem ächten Ringe, Französische Dichtung des dreizehnten Jahrhunderts, aus einer Pariser Handschrift zum ersten Mal herausgegeben (1871)
* Vom französischen Versbau alter und neuer Zeit. Zusammenstellung der Anfangsgründe (1880) (versió francesa de 1885, amb un pròleg de Gaston Paris)
* Vermischte Beiträge zur französischen Grammatik (1886-1912)

## Bibliografia

* Franz Lebsanft i Ursula Bähler, Adolf Tobler (1835-1910) I i II, in: Ursula Bähler, Richard Traschler, Portraits de médiévistes suisses (1850-2000): une profession au fil du temps, Ginebra, Droz, 2009, p. 61-139 (amb una foto)
* Henri Omont, Éloge funèbre de M. Adolf Tobler, correspondant étranger de l'Académie. In: Comptes rendus des séances de l'Académie des Inscriptions et Belles-Lettres 54/2 (1910), pp. 128-129

## Enllaços externs

* Doris Jakubec, Tobler, Adolf, in: Diccionari històric de Suïssa (consultable en francès, italià i alemany)
* Pàgina dels rectors de la Universitat de Berlin
# Winfield (Alabama)

Winfield és una població dels Estats Units a l'estat d'Alabama. Segons el cens del 2000 tenia 4.540 habitants.

## Demografia

Segons el cens del 2000, Winfield tenia 4.540 habitants, 1.849 habitatges, i 1.310 famílies La densitat de població era de 108,1 habitants/km².
Dels 1.849 habitatges en un 30,7% hi vivien nens de menys de 18 anys, en un 57,4% hi vivien parelles casades, en un 10,7% dones solteres, i en un 29,1% no eren unitats familiars. En el 27,7% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,3% tenia menys de 18 anys, un 7,4% entre 18 i 24, un 26,7% entre 25 i 44, un 22,6% de 45 a 60 i un 20% 65 anys o més.
L'edat mediana era de 40 anys. Per cada 100 dones hi havia 87,5 homes. Per cada 100 dones de 18 o més anys hi havia 82 homes.
La renda mediana per habitatge era de 31.317 $ i la renda mediana per família de 38.545 $. Els homes tenien una renda mediana de 32.734 $ mentre que les dones 21.184 $. La renda per capita de la població era de 15.814 $. Aproximadament l'11,1% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Winfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 juliol 2010].
* ↑ «Geographic Comparison Table- Winfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Crézançay-sur-Cher

Crézançay-sur-Cher és un municipi francès, situat al departament de Cher i a la regió de Centre – Vall del Loira. L'any 2007 tenia 66 habitants.

## Demografia
### Població

El 2007 la població de fet de Crézançay-sur-Cher era de 66 persones. Hi havia 32 famílies, de les quals 8 eren unipersonals (8 dones vivint soles i 8 dones vivint soles), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 30 eren l'habitatge principal de la família, 11 eren segones residències i 1 estava desocupat. Tots els 42 habitatges eren cases. Dels 30 habitatges principals, 27 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 2 tenien dues cambres, 4 en tenien tres, 14 en tenien quatre i 10 en tenien cinc o més. 19 habitatges disposaven pel capbaix d'una plaça de pàrquing. A 14 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Crézançay-sur-Cher el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 0 |
| 4 | 60 a 64 | 8 |
| 0 | 55 a 59 | 0 |
| 4 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 33 persones, 23 eren actives i 10 eren inactives. De les 23 persones actives 21 estaven ocupades (11 homes i 10 dones) i 2 estaven aturades (2 homes). De les 10 persones inactives 7 estaven jubilades i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Crézançay-sur-Cher a l'INSEE.
* Évolution et structure de la population Fitxa amb el detall de dades de Crézançay-sur-Cher a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Scic (equip ciclista)

L'equip Scic, va ser un equip ciclista italià, de ciclisme en ruta que va competir entre 1969 a 1979. La seva principal victòria va ser la general del Giro d'Itàlia per part de Giuseppe Saronni.

## Principals resultats

* Volta a Suïssa: Vittorio Adorni (1969),
* Giro del Vèneto: Mino Denti (1969), Giancarlo Polidori (1971), Enrico Paolini (1972), Giuseppe Saronni (1977)
* Giro de Toscana: Giancarlo Polidori (1971), Constantino Conti (1975)
* Giro de l'Emília: Enrico Paolini (1975)
* Volta al País Basc: Gianbattista Baronchelli (1976)
* Volta a Llombardia: Gianbattista Baronchelli (1977)
* Tour de Romandia: Gianbattista Baronchelli (1977), Giuseppe Saronni (1979)
* Gran Premi del Midi Libre: Wladimiro Panizza (1977), Giuseppe Saronni (1979)
* Tirrena-Adriàtica: Giuseppe Saronni (1978)
* Giro de la Pulla: Giuseppe Saronni (1978)
* Campionat de Zuric: Giuseppe Saronni (1979)

### A les grans voltes

* Giro d'Itàlia
** 11 participacions (1969, 1970, 1971, 1972, 1973, 1974, 1975, 1976, 1977, 1978, 1979)
** 26 victòries d'etapa:
*** 2 el 1969: Vittorio Adorni, Attilio Benfatto
*** 2 el 1970: Enrico Paolini, Luciano Armani
*** 2 el 1971: Enrico Paolini, Davide Boifava
*** 2 el 1972: Attilio Benfatto, Enrico Paolini
*** 5 el 1974: Franco Bitossi (3), Enrico Paolini (2)
*** 2 el 1975: Enrico Paolini, Franco Bitossi
*** 1 el 1976: Luciano Conati
*** 2 el 1977: Ercole Gualazzini, Gianbattista Baronchelli
*** 5 el 1978: Giuseppe Saronni (3), Enrico Paolini, Gianbattista Baronchelli
*** 3 el 1979: Giuseppe Saronni (3)
** 1 classificació finals:
*** Giuseppe Saronni (1979)
** 2 classificacions secundàries:
*** Classificació per punts: Giuseppe Saronni (1979)
*** Classificació per equips: (1979)
* Tour de França
** 3 participacions (1970, 1971, 1976)
** 3 victòries d'etapa:
*** 1 el 1971: Luciano Armani
*** 2 el 1976: Miguel María Lasa, Wladimiro Panizza
** 0 classificacions secundàries:
* Volta a Espanya
** 0 participacions

## Enllaços externs

* Plantilles a firstcycling.com Arxivat 2017-08-12 a Wayback Machine.
* Plantilles a memoire-du-cyclisme.eu
# Chirixalus palpebralis

Chirixalus palpebralis és una espècie d'amfibi que viu al Vietnam i la Xina. Aquesta espècie s'inclou de vegades en el gènere Philautus.

## Distribució geogràfica

S'ha identificat aquesta espècie a Hekou i Pingbian a Yunnan, Xina. A Tam Dao al nord del Vietnam, i a les zones altes de l'altiplà Lang Bian del sud del Vietnam. S'ha registrat des del nivell del mar 700-2.000 m. Aquesta espècie es coneix en piscines i àrees riberenques pantanoses del bosc, tot i que l'hàbitat no reproductiva és poc coneguda. Els ous es posen individualment en tiges de plantes fora de l'aigua.

## Amenaces

Està amenaçada d'extinció per la pèrdua del seu hàbitat natural, ja que la seva àrea d'ocupació no és molt més gran que 2.000 km². La seva distribució es troba molt fragmentada. Les principals amenaces per aquesta espècie són la degradació forestal i la contaminació de l'aigua derivada de les activitats agrícoles.

## Referències

* 1 2 3 4 van Dijk, P.P., Truong, N.Q., Shunqing, L. & Datong, Y. 2004. Chirixalus palpebralis. Llista Vermella d'Espècies Amenaçades de la UICN 2006. Consulta: 8 d'abril del 2008.

## Bibliografia

* Peter Paul van Dijk, Nguyen Quang Truong, Lu Shunqing, Yang Datong. 2004. Feihyla palpebralis. The IUCN Red List of Threatened Species 2004: e.T58792A11830377. http://dx.doi.org/10.2305/IUCN.UK.2004.RLTS.T58792A11830377.en. Descàrrega a l'11 January 2016.
# Districte de Viana do Castelo

El Districte de Viana do Castelo és un districte portuguès pertanyent a la província tradicional de Minho i a la regió del Nord. Limita al nord i a l'est amb Espanya (províncies de Pontevedra i Ourense, respectivament), al sud amb el districte de Braga i a l'oest amb l'oceà Atlàntic. Àrea: 2.255 km² (el menor districte portuguès). Població resident (2001): 250.273. Seu del districte: Viana do Castelo.

## Subdivisions

El districte de Viana do Castelo se subdivideix en els següents 10 municipis:
* Arcos de Valdevez
* Caminha
* Melgaço
* Monção
* Paredes de Coura
* Ponte da Barca
* Ponte de Lima
* Valença
* Viana do Castelo (l'única ciutat)
* Vila Nova de Cerveira
# William Ormston

William Anthony Ormston va ser un ciclista britànic que va córrer durant el primer quart del segle xx. Va competir sempre com amateur i el seu èxit més important fou la medalla de bronze al Campionat del món de Velocitat de 1922, per darrere del seu compatriota Horace Johnson i del neerlandès Maurice Peeters.
Va prendre part en els Jocs Olímpics, d'Anvers de 1920, en la prova de Tàndem fent parella amb Henry Lee.

## Referències

* ↑ «William Ormston». sports-reference.com. Arxivat de l'original el 18 d’abril 2020. [Consulta: 4 febrer 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Mateus Galiano da Costa

Mateus Galiano da Costa (Luanda, 19 de juny de 1984), conegut com a Mateus, és un exfutbolista angolès de la dècada de 2000.
Fou internacional amb la selecció de futbol d'Angola.
Pel que fa a clubs, destacà a Boavista FC, CD Nacional.

## Referències

* ↑ Angola 0–1 Portugal; BBC Sport, 11 juny 2006
* ↑ «Angola está no Campeonato Africano das Nações» (en portuguès). Jornal de Angola, 09-10-2011 [Consulta: 19 febrer 2020]. Arxivat 15 de febrer 2019 a Wayback Machine. «Còpia arxivada». Arxivat de l'original el 2019-02-15. [Consulta: 21 març 2020].
* ↑ «Mateus – Matches». Soccerway. [Consulta: 12 novembre 2018].
* ↑ «Mateus Galiano da Costa – International Appearances». RSSSF. [Consulta: 10 març 2017].
* ↑ Porto docked points, Boavista demoted; UEFA, 9 maig 2008
* ↑ Nacional: Mateus assina por quatro anos com acordo do Boavista (Nacional: Mateus signs for four years after Boavista agree); Mais Futebol, 17 juny 2008 (en portuguès)
* ↑ Mateus Galiano da Costa a National-Football-Teams.com (anglès)
* ↑ Mateus, Fitxa a Soccerway
* ↑ Mateus Galiano da Costa, fitxa a ForaDeJogo
# Cristina Ruiz Martín

Cristina Ruiz Martín (Barcelona, 22 de setembre de 1980) és una jugadora de corfbol i dirigent esportiva catalana.
L'any 2007 va pujar a la màxima categoria nacional amb el Korfbal Club Barcelona, sent la primera vegada que el club ho aconseguia a la seva història. Va jugar al Korfbal Club Sant Cugat durant dues temporades, que és com es va anomenar l'equip barceloní durant aquell període, per passar a jugar al Palamós l'any 2009, equip filial del Barcelona, amb qui va ser la màxima anotadora de la categoria. Va ser internacional amb la Selecció Catalana universitària.
Com a directiva, va formar part de les juntes del KC Barcelona (2006-actualitat) i de la Federació Catalana de Korfbal, sota les presidències de Toni Jurado, Joaquín Blázquez i Sílvia Mayo (2007-2014).

## Palmarès
### Clubs

* 1 Lliga Catalana de corfbol: 2013-14

## Referències

* ↑ «Cristina Ruiz Martín». Enciclopèdia de l'esport català. Barcelona: Grup Enciclopèdia Catalana.
* ↑ «Temporada 2009-10». Korfbal Club Barcelona. [Consulta: 25 octubre 2020].
* ↑ «Cristina Ruiz preseleccionada amb Catalunya». Cugat.cat, 31-05-2007 [Consulta: 25 octubre 2020].
* ↑ «JOAQUIM BLÁZQUEZ, NOU PRESIDENT DE LA FEDERACIÓ CATALANA». Seleccions.cat, 27-06-2007 [Consulta: 25 octubre 2020].
* ↑ «Silvia Mayo, nova presidenta de la Federació Catalana de Korfbal». Diari Ara, 25-02-2011 [Consulta: 25 octubre 2020].
# Scicli

Scicli (sicilià Scicli) és un municipi italià, situat a la regió de Sicília i a la província de Ragusa. L'any 2009 tenia 26.215 habitants. Limita amb els municipis de Modica i Ragusa.

## Administració

Llista d'alcaldes :
| Període | Identitat | Partit |
| 2008- | Giovanni Venticinque | Centredreta |

## Personatges il·lustres

* Giuseppe Drago, president de Sicília el 1998.
# Dret local

Els dret local o propi va ser el sistema jurídic característic de l'Europa occidental durant l'alta edat mitjana, que va implicar una diversitat o pluralitat jurídica, representada per una gran quantitat de drets aplicables en funció de la localitat o zona territorial particular dins d'un mateix país. Aquest fenomen es va donar a la península Ibèrica a través dels denominats furs, en Itàlia, mitjançant les consuetuds i els Statuta, a França, en els anomenats pays de droit coutumier mitjançant les coutumes, Charta de franchise (de communes, consulats o privileges Urbains i, en els pays de droit écrit, a través consuetudines, franchise et coutumes, Statuta i leges municipals, a més de les Ordonnance (de comtats i ducats); a Alemanya també es va plasmar amb drets propis de cada ciutat (Stadrechte) o d'un comtat, ducat o principat.

## Vegeu també

* Dret foral
* Ius proprium

## Nota

* ↑ Adolf Berger. Encyclopedic dictionary of Roman law. American Philosophical Society, 1953, p. 527–. ISBN 978-0-87169-432-4 [Consulta: 4 gener 2012].
# Agustín Mora Valero

Agustín Mora Valero (Alacant, 1899 - Alacant, 1982) fou un empresari i polític valencià, president de la Diputació d'Alacant durant la Segona República Espanyola.
Era llicenciat en dret i un destacat empresari que tenia empreses de ciments, ferreteries i automòbils. El 1930 fou directiu de l'Ateneu d'Alacant, president del Centre d'Aliança Republicana i pel febrer del mateix any va figurar entre els signataris del manifest republicà del diari El Luchador. A les eleccions municipals espanyoles de 1931 fou elegit regidor de l'ajuntament d'Alacant pel districte de Sant Ferran pel Partit Republicà Radical i nomenat tinent d'alcalde. Va retirar la seva candidatura a les eleccions generals espanyoles de 1931 per diferències entre el seu partit i el Partit Republicà Radical Socialista. El 1932 fou president del Partit Radical a Alacant i el 1934 fou president de la Diputació d'Alacant. El 1935 abandonà el Partit Radical i va ingressar a la Unió Republicana, partit del que fou president provincial i amb el qual va exercir de compromissari per a l'elecció del president de la Segona República Espanyola el 1936. Durant el cop d'estat del 18 de juliol de 1936 a Alacant va donar suport les autoritats republicanes i participà en la sufocació de la revolta militar. Durant la guerra civil espanyola fou vocal de la Cambra de Comerç d'Alacant.
En acabar la guerra va intentar escapar a l'exili a bord del Maritime, però fou capturat. El 1940 fou jutjat pel Tribunal de Responsabilitats Polítiques i condemnat com a "destacat dirigent marxista" a una multa de 50.000 pessetes, inhabilitació política i bandejament a les Illes Canàries durant 15 anys. Un temps després tornà a Alacant i continuà gestionant les seves empreses. Durant la transició espanyola va militar a l'Acción Republicana Democrática Española (ARDE).

## Referències

* ↑ Mora Valero, Agustín (1899-1982), pares.mcu
* ↑ Agustín Mora Valero a memoriarecuperada.ua
* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.384. ISBN 9788495484802.

## Enllaços externs

* Agustín Mora Valero, Alicantepedia
# Xot de Marshall

El xot de Marshall (Megascops marshalli) és una espècie d'ocell de la família dels estrígids (Strigidae). Habita la selva humida als Andes del sud de l'Equador i nord del Perú. El seu estat de conservació es considera gairebé amenaçat.

## Referències

* ↑ «Xot de Marshall». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 12.2. International Ornithologists' Union, 01-07-2022. [Consulta: 17 gener 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 260. ISBN 978-84-16728-37-4.
* ↑ BirdLife International. «Cloudforest Screech-owl. Megascops marshalli» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].
# Shabnam Mobarez

Shabnam Mobarez (Kabul, Afganistan, 27 d'agost de 1995) és una jugadora de futbol afgana, capitana de la selecció femenina de l'Afganistan entre 2016 i 2018.
Membre d'una família d'ètnia paixtu, originària de Kapisa, va emigrar a Dinamarca als set anys fugint de la Guerra de l'Afganistan. Allà va començar a practicar el futbol, sovint competint amb nois, fins que va ser seleccionada per jugar amb un club professional danès. El 2014 va ser convidada a jugar amb la selecció nacional de Dinamarca, tanmateix va renunciar-hi perquè volia representar Afganistan a nivell internacional i servir com a exemple d'igualtat i dret de les dones afganeses. Aquell mateix any, va debutar amb la selecció afgana i va ser-ne la capitana entre 2016 i 2018. Degut al rebuig del nou contracte ofert de la Federació Agfanesa, va deixar la selecció nacional.
Membre de l'associació Girl Power des de 2016, va recollir el premi de Millor Iniciativa de Futbol Femení atorgat pel World Football Summit l'any 2019 a la selecció femenina de l'Afganistan per la campanya Voice4Voiceless. En aquesta campanya hi denunciaven la discriminació, els maltractes i abusos sexuals que rebien les jugadores de futbol per part de diversos membres de la Federació Afgnesa de Futbol.

## Referències

* ↑ Wrack, Suzanne. «Afghanistan captain Shabnam Mobarez on a footballing mission in Denmark» (en anglès). The Guardian, 08-05-2018. [Consulta: 1r desembre 2020].
* 1 2 «Shabnam Mobarez: "Todo el mundo debe conocer lo valientes y fuertes que son las mujeres afganas"». Europa Press, 13-10-2019. [Consulta: 1r desembre 2020].
* ↑ «What do professional football players want to be when they grow up?» (en anglès). Johan Cruyff Institute, 17-10-2019 [Consulta: 1r desembre 2020].
* ↑ Tristán González, Carlos. «Shabnam Mobarez: «Las mujeres no podemos jugar en Afganistán por seguridad»» (en castellà). ABC, 30-09-2019. [Consulta: 2 desembre 2020].
# Cirrhilabrus solorensis

Cirrhilabrus solorensis és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba a Indonèsia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Wooli

Wooli fou un regne nadiu de Gàmbia.
Per un tractat de 13 d'abril de 1829, el rei va cedir (a canvi de 200 dòlars) la població de Fattatenda i 100 acres de terra a l'entorn en les tres direccions, en ple domini, a la Gran Bretanya i va acceptar la protecció britànica sobre el regne.

## Referències

* The Map of Africa by Treaty, de Sir E. Hertslet
# Diòcesi Anglicana de Jerusalem

La Diòcesi Anglicana de Jerusalem (àrab: أبرشية القدس الأنغليكانية, Abraxiyyat al-Quds al-Anḡlīkāniyya) és una jurisdicció de l'església anglicana d'Israel, Jordània, Síria i el Líban. Forma part de l'Església Episcopal de Jerusalem i l'Orient Mitjà i té les oficines diocesanes ubicades a la catedral de Sant Jordi de Jerusalem.
Avui, els anglicans constitueixen una part important dels cristians de Jerusalem. La diòcesi compta amb uns 7.000 membres, amb 35 institucions de serveis, 29 parròquies, 1.500 empleats, 200 llits hospitalaris i 6.000 estudiants. Entre 1841 i 1957 i entre 1976 i 2014, el cap de la diòcesi rebia el títol de bisbe, però des de 2014 té el grau d'arquebisbe, com ja havia ocorregut entre 1957 i 1976. Actualment n'és arquebisbe Hosam Naoum.

## Referències

* ↑ Suheil Dawani: The new Anglican Bishop of Jerusalem
* ↑ «A Brief History of the Diocese of Jerusalem». The Jerusalem and the Middle East Church Association. [Consulta: 26 juny 2020].
* ↑ «Archbishop in Jerusalem». Anglican Communion, 17-06-2020. [Consulta: 26 juny 2020].
* ↑ «Archbishop Hosam Elias Naoum» (en anglès). Diocese of Jerusalem. [Consulta: 18 octubre 2023].